《再至魏县而魏尹未还赋此奉寄兼以为谢》
明代·王慎中

行役不遑安，飘飘同逆旅。晨发旰未休，仆夫谯相语。

旱气起烦云，骄尘长新暑。素衣已尽化，挥汗欲成雨。

名城暮自投，倦翼非斯举。邑吏忽来趍，司门不吾禦。

阴沉华馆静，鹊巢俟鸠处。坐享庖廪供，水火求辄与。

窃食惭本心，爱此民性古。再至已如归，转忆东道主。

作者简介：王慎中 (1509年10月10日—1559年8月19日[1] ），字道思，早年因读书于清源山中峰遵岩，号遵岩居士，后号南江。因家庭排行第二，又称王仲子，晋江（今属福建）人。明代诗人、散文家，嘉靖八才子之首，为明朝反复古风的代表人物之一。